Na temelju članka 38. – 41. Zakona o ustanovama („Narodne novine“ broj 76/93, 29/97, 47/99, 35/08. i 139/10.-pročišćeni tekst), članka 6. i članka 19. Zakona o obrazovanju odraslih („Narodne novine“ broj 144/21.), članka 34. Statuta Pučkog otvorenog učilišta Križevci („Službeni vjesnik Grada Križevaca“, broj 1/11., 3/15., 7/18., 1/19. i 2/21.) i članka 42. Pravilnika o radu Upravnog vijeća (URBROJ: 125/17.), Upravno vijeće Pučkog otvorenog učilišta Križevci, na sjednici održanoj 25. 8. 2022.godine raspisuje:

**NATJEČAJ**

**za imenovanje ravnatelja/ice – na određeno vrijeme u trajanju od 4 (četiri) godine**

Uvjeti za imenovanje ravnatelja:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij,
* najmanje 5 godina radnog iskustva na poslovima koji se odnose na osnovne djelatnosti Učilišta,
* organizacijske i komunikacijske vještine,
* iskustvo u radu na rukovodećim poslovima.

Uz prijavu za natječaj kandidat mora dostaviti:

1. zamolbu
2. životopis
3. dokaz o hrvatskom državljanstvu
4. presliku diplome
5. uvjerenje nadležnog suda da kandidat nije kažnjavan i da se protiv kandidata ne vodi kazneni i prekršajni postupak (ne starije od 3 mjeseca)
6. preslika potvrde ili elektroničkog zapisa o podacima evidentiranim u matičnoj evidenciji Hrvatskoga zavoda za mirovinsko osiguranje (elektronički zapis o radno pravnom statusu - e-radna knjižica)
7. program rada razvoja Učilišta za mandatno razdoblje.

Na natječaj se mogu ravnopravno javiti osobe oba spola.

U zamolbi se navode osobni podaci kandidata. Prijava mora biti vlastoručno potpisana.

Kandidati koji se pozivaju na pravo prednosti pri zapošljavanju u skladu s:

* člankom 102. i 103. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19. i 84/21.),
* člankom 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13. i 98/19.) i
* člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18. i 32/20.),

dužni su u prijavi pozvati se na to pravo i imaju prednost u odnosu na ostale kandidate pod jednakim uvjetima i uz prijavu priložiti svu propisanu dokaznu dokumentaciju o tom statusu.

Kandidati koji ispunjavaju uvjete natječaja bit će pozvani na prethodnu provjeru znanja i sposobnosti.

Ako kandidat ne pristupi provjeri sposobnosti, smatra se da je povukao prijavu na natječaj.

Kandidati su dužni u prijavi priložiti sve priloge i podatke naznačene u javnom natječaju u obliku navedenom u natječaju, jer manjak jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata.

Kandidati dokumente dostavljaju isključivo u neovjerenim preslikama koje se vraćaju.

Nakon odabira kandidata, a prije potpisivanja ugovora o radu, odabrani kandidat će dostaviti na uvid originalne dokumente ili ovjerene preslike.

Prijavom na natječaj kandidati daju privolu Pučkom otvorenom učilištu Križevci za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Kandidati će o rezultatima natječaja biti obaviješteni pisanim putem u zakonskom roku.

Nepotpune i nepravovremeno dostavljene prijave neće se razmatrati.

Prijave na natječaj dostavljaju se poštom ili osobno u Pučko otvoreno učilište Križevci, preporučeno na adresu:

**Pučko otvoreno učilište Križevci, Trg. sv. Florijana 14, 48260 Križevci, s naznakom “ZA NATJEČAJ ZA IMENOVANJE RAVNATELJA – NE OTVARAJ“**

u roku od 15 dana od dana objave natječaja u „Narodnim novinama“ .

Natječaj će se objaviti na mrežnim stranicama Hrvatskog zavoda za zapošljavanje, Pučkog otvorenog učilišta Križevci i u Narodnim novinama.